2011-ben – egy év kihagyás után – az MTV belső zsűrije Wolf Katit kérte fel erre a feladatra. A 2012-es nemzeti döntő januárban és februárban volt; összesen három élő show-műsort rendezett az MTV A Dal címmel, melynek során a szakmai zsűri, illetve a közönség szavazata döntött arról, hogy ki képviselje Magyarországot Azerbajdzsánban. Az elődöntőkben összesen húsz dal versenyzett, ahonnan 4-4 dal jutott be a nemzeti döntő fináléjába. A február 11-i döntő győztese végül a Compact Disco lett, a "Sound of Our Hearts" című dalukkal.